open-index/open-wikipedia-markdown huggingface dataset:
Rolands če

**rolands če** (īstajā vārdā **Rolands Čivčs**, dzimis  Talsos) ir latviešu reperis, dziesmu autors, mūzikas producents un radio raidījuma vadītājs.

## Biogrāfija
rolands če dzimis Talsos, taču ilgstoši dzīvo Rīgā. Ar mūziku sācis nodarboties apmēram 2006. gadā, bet nopietnāk tai pievērsies 2016. gadā, kad izdeva debijas albumu *Nimfo*, kas ierakstīts anša ierakstu studijā "Dirty Deal Audio" un izdots studijā "Karaļūdens".

2018. gadā izdots otrais albums "Siera plate", tāpat sadarbībā ar apvienību New Wavy un xantikvariātu izdots albums "Banda". 2019. gadā kopā ar xantikvariātu izdevis albumu "Siera plate 2". Par to kā Latvijas Mūzikas ierakstu gada labāko hip hop albumu un mūzikas producēšanu (kā labākais 2019. gada studijas producents) ticis nominēts Latvijas mūzikas ierakstu gada balvai Zelta mikrofons.

No 2020. gada 23. oktobra Latvijas Radio 5 vada hiphopam veltītu raidījumu "REPortāža".

2023. gadā par albumu "visurgājējs" saņem Latvijas mūzikas ierakstu gada balvu Zelta mikrofons kategorijā "Labākais hiphopa albums".

2025. gada 9. jūlijā ar singlu "Citos medību laukos" piesaka projektu "Medību lauki" kantrī stilā. 2025. gada 31. oktobrī klajā nāk otrais  "Medību lauku" singls "Vēlos rudens vakaros".

2026. gada 5. martā projekts "Medību lauki" saņem mūzikas nozares balvu "Gamma" kategorijā "2025. gada šlāgermūzikas vai kantrī mākslinieks".

## Diskogrāfija

**Albumi**

* *Info (2012)*
**[[Nimfo]]* (2016; Karaļūdens; digitālā versija un CD)
* *[[Siera plate]]* (2018)
* *[[Banda (albums)|Banda]]* (2018; kopā ar New Wavy un xantikvariātu)
* *[[Siera plate 2]]* (2019; kopā ar xantikvariātu)
* *[[visurgājējs]]* (2022)
* GANGBANG (2023) hiphopa grupas "BANDA BANDA" sastāvā.

## Atsauces

## Ārējās saites

* 
* 
*
*
*
Mazā Kandavas iela

**Mazā Kandavas iela** ir iela Rīgā, Pārdaugavā, Kurzemes rajonā, Zasulaukā. Kopējais ielas garums ir 420 metri. Tā sākas no Kandavas ielas pie siltumcentrāles "Zasulauks" un beidzas krustojumā ar Jūrmalas gatvi (nobrauktuvēm zem satiksmes pārvada pār dzelzceļu). Mazajā Kandavas ielā pārsvarā ir savrupmāju apbūve, mazāk — saimnieciska apbūve.

## Ielu savienojumi
Mazā Kandavas iela ir savienota ar šādām ielām:
* Kandavas iela (T veida krustojums)
* Krūtes iela (T veida krustojums)
* Zārdu iela (T veida krustojums)
* Jūrmalas gatve (T veida krustojums)

## Skatīt arī
* Zasulauks

## Atsauces
Beļinskis

**Beļinskis** ir slāvu cilmes uzvārds (, , , ).

## Cilvēki ar šādu uzvārdu
* Jānis Beļinskis, sabiedriskais darbinieks
* Visarions Beļinskis, rakstnieks
Dejans Kuluševskis

**Dejans Kuluševskis** (; ; dzimis  Stokholmā) ir maķedoniešu izcelsmes Zviedrijas futbolists, spēlē pussarga pozīcijā, Zviedrijas futbola izlases dalībnieks. Kopš 2023. gada Kuluševskis pārstāv Anglijas Premjerlīgas klubu ''Tottenham Hotspur''.

## Karjera klubos
Ar futbolu sācis nodarboties Stokholmas kluba *[[IF Brommapojkarna]]* jauniešu akadēmijā sešu gadu vecumā. 2016. gadā pievienojies Itālijas kluba *[[Atalanta B.C.|Atalanta]]* sistēmai. Itālijas A sērijā *Atalanta* sastāvā debitēja , nākot uz maiņu spēlē pret *[[Frosinone Calcio|Frosinone]]*. 2019. gada jūlijā tika izīrēts citam A sērijas klubam *[[Parma Calcio 1913|Parma]]*.  pret *[[Torino F.C.|Torino]]* guva savus pirmos vārtus A sērijā.

 parakstīja līgumu ar Turīnas "Juventus". Atlikušo sezonas daļu pavadīja īrē *Parma* komandā. 2019.—2020. gada sezonas laikā guva desmit vārtus un atdeva deviņas rezultatīvas piespēles. Kuluševskis tika atzīts par sezonas labāko jauno spēlētāju A sērijā. 2020.—2021. gada sezonu uzsāka *Juventus* sastāvā. 2022. gada janvārī Kuluševskis uz 18 mēnešiem tika izīrēts Anglijas Premjerlīgas komandai ''Tottenham Hotspur''.

## Karjera izlasē
Aizvadījis vairākas spēles Maķedonijas (tagad — Ziemeļmaķedonija) U-16 izlasē. Vēlāk pārstāvējis dažādu vecumu Zviedrijas jauniešu izlases. Pirmo reizi uz Zviedrijas izlasi tika uzaicināts 2019. gada novembrī pirms 2020. gada Eiropas čempionāta kvalifikācijas spēlēm pret Rumāniju un Fēru Salām. Izlasē debitēja 2019. gada 18. novembrī pret Fēru Salu izlasi, nākot laukumā uz maiņu.  pirmo reizi izgāja sākumsatāvā izlases rindās 2020.—2021. gada UEFA Nāciju līgas spēlē pret Portugāli. Piedalījies 2020. gada Eiropas čempionātā.

## Sasniegumi
**Juventus**

* Supercoppa Italiana: 2020

**Tottenham Hotspur F.C.**
* UEFA Eiropas līga: 2024—25
**Individuālie sasniegumi**

* Itālijas Serie A labākais jaunais spēlētājs: 2019—20

## Atsauces

## Ārējās saites
Ozolu Svētkalns

**Ozolu Svētkalns** ir sena kulta vieta, valsts nozīmes arheoloģiskais piemineklis Talsu novada Ārlavas pagasta centrālajā daļā, Lubezera dienvidu daļā. 

Ozolu Svētkalns ir ar biezu mežu apaudzis kalns, kas ne ar ko īpašu neizceļas apkārtējā kalnainajā reljefā. Kalns nav mākslīgi pārveidots, tajā nav atrasti nekādi senās kulta vietas pierādījumi. Kalna tiešā tuvumā nav pilskalna, kas raksturīgi citviet Kurzemē, kad kulta vieta atrodas tieši blakus senajai dzīves vietai, tomēr Ernests Brastiņš Svētkalnu saistīja ar apmēram kilometru uz austrumiem novietoto Bašķiņkalnu. 

## Ārējās saites
* Ozolu Svētkalns portālā senvietas.lv
Bašķiņkalns

**Bašķiņkalns** ir pilskalns, kas atrodas Talsu novada Ārlavas pagasta centrālajā daļā, uz rietumiem no Laukmuižas.

Pilskalnu 1923. gadā aprakstījis Ernests Brastiņš, kurš atzīmēja, ka pilskalns ir augstākais pakalns apkaimē un nogāzes ir mākslīgi apstrādātas.

Pilskalna plakums nelīdzens, ap 20 x 40 metrus liels, ar kritumu uz dienvidu pusi. Konstatēts apmēram 0,3—0,8 metrus biezs kultūrslānis. 1939. gadā Pēteris Stepiņš konstatējis, ka Bašķiņkalnam dienvidrietumos un austrumos ap 100 metru platā joslā bijusi apmetne, kas gandrīz iznīcināta meliorācijas un lauksaimnieciskās darbības rezultātā. 1984. gadā, ņemot granti ceļa būves vajadzībām, postīta pilskalna dienvidrietumu nogāze un konstatēts apmēram 60 cm biezs kultūrslānis.

## Foto galerija

Attēls:Bašķiņkalns - pilskalns 01.jpg|alt=|Bašķiņkalns - pilskalns
Attēls:Bašķiņkalns - pilskalns 02.jpg|alt=|Bašķiņkalns - pilskalns
Attēls:Bašķiņkalns - pilskalns 03.jpg|alt=|Bašķiņkalns - pilskalns
Attēls:Bašķiņkalns - pilskalns 04.jpg|alt=|Bašķiņkalns - pilskalns
Attēls:Bašķiņkalns - pilskalns 05.jpg|alt=|Bašķiņkalns - pilskalns
Attēls:Bašķiņkalns - pilskalns 06.jpg|alt=|Bašķiņkalns - pilskalns
Attēls:Baskinkalns.jpg|alt=|Bašķiņkalna 3D modelis


## Ārējās saites

* Bašķiņkalns portālā latvijas-pilskalni.lv
Birznieku Velna laiva

**Birznieku Velna laiva** ir valsts nozīmes aizsargājams arheoloģijas piemineklis Talsu novada Ārlavas pagasta dienvidaustrumos, uz dienvidaustrumiem no Nogales.

Birznieku Velna laiva ir bronzas laikmeta (ap 950—750. gadu p.m.ē.) apbedījums jeb t.s. velna laiva. Ziemeļkurzemē vēsturiski zināmi astoņi tādi apbedījumi, no kuriem mūsdienās saglabājušies divi — bez Birznieku Velna laivas vēl arī Bīlavu Velna laiva Lubes pagastā.

1863. gadā šeit izrakumus veica Jelgavas gleznotājs un senatnes pētnieks Jūliuss Dērings. Toreiz tā bija labi saglabājusies, 14,5 metrus gara un 3,05 metrus plata ar no astoņiem akmeņiem sastāvošu 5,1 metrus garu "stūres" vietu dienvidu galā. Izrakumos tika atrastas trauku lauskas un deguši cilvēku kauli, kā arī viens vesels māla trauks.

## Ārējās saites
* Nacionālās kultūras mantojuma pārvaldes db
Atlantas "United"

**Atlantas "United"** ir profesionāls ASV futbola klubs no Atlantas, Džordžijā. Klubs ir dibināts 2014. gadā. Klubs spēlē ASV augstākās futbola līgas jeb MLS austrumu konferencē. Komanda savas mājas spēles aizvada *[[Mercedes-Benz Stadium]]* stadionā.

Atlantas komanda ir viena no atbalstītākajām komandām MLS. 2019. gadā Forbes novērtēja, ka klubs ir visvērtīgākā līgas komanda. Kluba vērtība ir aptuveni 500 miljoni ASV dolāri.

## Sasniegumi

* **[[ASV augstākā futbola līga]]** (*MLS*)
** Čempioni (1): 2018
* **Austrumu konference**
** Uzvarētāji (1): 2018
** Finālisti (1): 2019

## Atsauces

## Ārējās saites

*
Masīvā tekstūra

thumb|300px|Kvarca smilšakmens ar masīvu tekstūru
**Masīvā tekstūra** ir graudainu nogulumiežu tekstūra, kuros daļiņas nekādā veidā nav orientētas, kā rezultātā iezis, to skaldot, veido nepareizas formas atlūzas. Šādu tekstūru reizēm sauc par neslāņainu tekstūru, kā pretstatu slāņainajai tekstūrai.

Masīvā struktūra ir novērojama iežos, kas veidojās bez ārējas darbības iespaida, metasomatiskajos iežos, metamorfisma dziļajās zonās, kad augsts litostatiskais spiediens pilnībā neitralizē ārējo iespaidu. Magmatiskajos iežos veidojas mierīgas kristalizācijas apstākļos, kur nenotiek nekādas kustības. To raksturo tas, ka jebkurā ieža daļā minerālu graudi izvietojas vienmērīgi, bez jebkādas orientācijas. Vienveidīgas jeb masīvas tekstūras visplašāk ir izplatītas intruzīvajos iežos.

## Atsauces
Čikāgas "Fire"

**Čikāgas "Fire"** ir profesionāls ASV futbola klubs no Čikāgas, Ilinoisā. Klubs ir dibināts 1997. gadā. Klubs spēlē ASV augstākās futbola līgas jeb MLS austrumu konferencē. Komanda savas mājas spēles aizvada *[[Solider Field]]* stadionā.

Komanda ir nosaukta pēc Lielā Čikāgas ugunsgrēka 1871. gadā, tā ir dibināta , notikuma 126. gadadienā.

## Sasniegumi

* **[[ASV augstākā futbola līga]]** (*MLS*)
** Čempioni (1): 1998
** Finālisti (2): 2000, 2003
* **Austrumu konference**
** Čempioni (1): 2003
* **Rietumu konference**
** Čempioni (1): 1998
* **Centrālā konference**
** Čempioni (2): 2000, 2001

## Atsauces

## Ārējās saites

*
FC Cincinnati

***FC Cincinnati*** ir profesionāls ASV futbola klubs no Sinsinati, Ohaio. Klubs ir dibināts 2018. gadā. Klubs spēlē ASV augstākās futbola līgas jeb MLS austrumu konferencē. Komanda mājas spēles aizvada ''Nippert'' stadionā.

## Ārējās saites
*
Proud Boys

***Proud Boys*** (no angļu valodas — 'lepnie zēni') ir galēji labēja un neofašistiska organizācija, kas veicina un iesaistās politiskajā vardarbībā Amerikas Savienotajās Valstīs un Kanādā.

## Vēsture
Organizācijas pirmsākumi meklējami 2016. gadā — pirmās dibināšanas pazīmes meklējamas žurnālā *Taki's Magazine.* Organizāciju dibināja *[[Vice Media]]* līdzdibinātājs un bijušais komentētājs Gevins Makiness, kurš organizācijai piešķīra nosaukumu, iedvesmojoties no 2011. gada Disneja mūzikla "Aladins" dziesmas "Proud of Your Boy". Kopš 2019. gada sākuma organizācijas priekšsēdētājs ir Enrike Tarrio.

*Proud Boys* pārstāv jauno labējo politisko kustību, kam raksturīgi libertisma un tradicionālisma elementi. *Proud Boys* iestājas par libertismu un iestājas pret islāmu, feminismu un liberālismu. *Proud Boys* politiskā nostāja raksturojama kā antikomunistiska un pret politkorektumu vērsta, un, lai gan pat tajā pašā laikā apgalvo, ka iestājas par vārda brīvību un brīvā tirgus ekonomiku, tomēr regulāri piedalās vardarbīgos mītiņos pret cilvēkiem, kuri iestājas pret *Proud Boys* idejām.

2017. gada augustā organizācijas vadītājs Gevins Makiness uzsvēra organizācijas nostāju attiecībā pret vardarbību, sakot: "Mēs neuzsākam kautiņus, bet mēs tos izbeigsim".

2021. gada februārī Kanāda kļuva par pirmo valsti, kas *Proud Boys* ierakstīja teroristisko organizāciju sarakstā.

## Atsauces
Dubaja (Baltkrievija)

thumb|350px|Sv. Nikolaja baznīca Dubajā
**Dubaja** (, , ) ir ciems Baltkrievijas dienvidrietumos, Brestas apgabalā, Stoļinas rajonā.

Šajā apdzīvotajā vietā agrāk dzīvoja vietējā šļahta, tai skaitā Dubojsku dzimta, kura deva vārdu šai vietai un kuras vēsture ir zināma no 16. gadsimta vidus. No 1919. līdz 1939. gadam šī vieta un tās apkārtne teritoriāli atradās Polijā, Poļesjes vojevodistē, Stoļinas apriņķī, Plotņicas gminā. Molotova-Ribentropa pakta rezultātā Poļesjes vojevodiste tika pievienota Padomju Savienībai.

No 1991. gada ciems ir neatkarīgās Baltkrievijas sastāvā. 1997. gadā ciemā dzīvoja 1036 iedzīvotāji.

Dubajā atrodas Svētā Nikolaja pareizticīgo baznīca, kas tika uzcelta 1906. gadā.

## Atsauces
Kolumbusas "Crew"

**Kolumbusas "Crew"** ir profesionāls ASV futbola klubs no Kolumbusas, Ohaio. Klubs ir dibināts 1994. gadā. Klubs spēlē ASV augstākās futbola līgas jeb MLS austrumu konferencē. Klubs ir viens no desmit klubiem, kas spēlē MLS kopš līgas dibināšanas. Komanda par MLS čempioniem ir kļuvusi trīs reizes. Savas mājas spēles aizvada ''Mapfre'' stadionā.
thumb|Kolumbusas spēlētāji svin uzvaru Austrumu konferences finālā 2023. gada MLS kausa izslēgšanas spēlēs.
## Sasniegumi

* **[[ASV augstākā futbola līga]]** (*MLS*)
** **Čempioni** (2): 2008, 2020, 2023
* **Austrumu konference**
** **Čempioni (regulārā sezona)** (3): 2004, 2008, 2009
** **Čempioni (izslēgšanas spēles)** (1): 2008
* **Līgu kauss** (ASV/Meksika) (1): 2024

## Komandas sastāvs

## Atsauces

## Ārējās saites

*
D.C. United

***D.C. United*** ir profesionāls ASV futbola klubs no Vašingtonas. Klubs ir dibināts 1996. gadā un tas ir viens no desmit klubiem, kas spēlē MLS kopš līgas dibināšanas. Viens no visveiksmīgākajiem klubiem MLS, kopā klubs ir izcīnījis četrus titulus. 1998. gadā ieguva CONCACAF Čempionu kausu.

## Sasniegumi

* **[[ASV augstākā futbola līga]]** (*MLS*)
** **Čempioni** (4): 1996, 1997, 1999, 2004
* **Austrumu konference**
** **Čempioni (regulārā sezona)** (6): 1997, 1998, 1999, 2006, 2007, 2014
** **Čempioni (izslēgšanas spēles)** (5): 1996, 1997, 1998, 1999, 2004
* '''CONCACAF Čempionu kauss'''
** **Čempioni** (1): 1998

## Ārējās saites

* 

## Atsauces
Gustavs Sēderstrēms

**Gustavs Fredriks Sēderstrēms ** (; dzimis , miris ) bija zviedru vieglatlēts un virves vilkšanas speciālists. 1900. gada vasaras olimpiskajās spēlēs izcīnīja zelta medaļu virves vilkšanā.

1897. un 1898. gada viņš bija Zviedrijas čempions lodes grūšanā, kā arī 1898. un 1902. gadā Zviedrijas čempions diska mešanā.

Sēderstrēms 1900. gada vasaras olimpiskajās spēlēs startēja gan vieglatlētikā, gan arī virves vilkšanā. Virves vilkšanā, būdams Jauktās komandas pārstāvis, izcīnīja zelta medaļu. Jaukto komandu virves vilkšanā veidoja Zviedrijas un Dānijas sportisti. Vieglatlētikā viņš startēja diska mešanā (rezultāts — 33.07 metri) un lodes grūšanā (rezultāts — 11.18 metri). Abās šajās disciplīnās viņš ieguva 6. vietu.

## Atsauces

## Ārējās saites
* Gustavs Sēderstrēms (SOK profils) 
* Gustavs Sēderstrēms (Olympedia.org) 
* Gustavs Sēderstrēms (Sports Reference profils)
Miroslavs Kodis

**Miroslavs Kodis** (; dzimis  Liepājā) ir poļu izcelsmes Latvijas politiķis un žurnālists. Ir bijis Rīgas domes deputāts un Satiksmes un transporta lietu komitejas priekšsēdētāja vietnieks. 2020. gadā bijis partijas "Progresīvie" ģenerālsekretārs.

No 2003. līdz 2014. gadam Kodis bija Latvijas Televīzijas žurnālists. 2014. gadā dibinājis Latvijas Eirovīzijas fanu klubu un ir tā prezidents. Kodim pieder savs tūrisma uzņēmums SIA "Easy Travel Latvia".

Par "Progresīvie" ģenerālsekretāru viņš kļuva 2020. gada janvārī. 2020. gadā ievēlēts par Rīgas domes deputātu no "Progresīvie" un Attīstībai/Par! kopīgā saraksta, taču 2023. gada septembrī izstājās no frakcijas un partijas. 2024. gada janvārī Kodis pievienojās partijai "Vienotība" un "Jaunās Vienotības" frakcijai domē.

## Atsauces
Viljams Remingtons

**Viljams Prokters Remingtons** (; dzimis , miris ) bija amerikāņu vieglatlēts, kurš startējis 1900. gada vasaras olimpiskajās spēlēs. Viņš bija arī episkopālās baznīcas prelāts.

## Jaunība
Remingtons ir dzimis 1878. gada 13. martā Filadelfijā. Viņa vecāki bija Džozefs Praiss Remingtons un Elizabete Beilija Kolinsa.

Viņš ieguva izglītību Delensija skolā Filadelfijā un vēlāk, 1900. gadā, pabeidza zinātņu bakalauru Pensilvānijas Universitātē. Pēc tam viņš uzsāka savu sportista karjeru. Vēlāk viņš 1905. gadā absolvēja Virdžīnijas Garīgo semināru un vēlāk 1918. gadā tika atzīts ar tās pašas iestādes dievišķības doktoru.

## Olimpiskās spēles
Remingtons 1900. gada vasaras olimpiskajās spēlēs Parīzē startēja trijās vieglatlētikas disciplīnās. Labāko rezultātu viņš ieguva tāllēkšanā, kur ar rezultātu 6.825 metri ieguva 4. vietu. Viņš startēja arī 110 metru un 200 metru barjerskrējiena disciplīnās. Šajās abās disciplīnās viņš startēja tikai kvalifikācijas skrējienos.

## Ordinācija
Remingtons 1905. gadā tika ordinēts par diakonu un 1906. gadā par priesteri. Pēc tam no 1905. līdz 1907. gadam viņš kalpoja Svētās Trīsvienības baznīcā Filadelfijā. 1911. gadā viņš kļuva par vikāru Filadelfijas Svētās Vakarēdiena piemiņas kapelā un 1918. gadā kalpoja par Sv. Pāvila baznīcas rektoru Mineapolisā. Pirmā pasaules kara laikā viņš kļuva par kapelānu *Base Hospital 26*. 1917. gadā viņš tika ievēlēts par Dienviddakotas bīskapu un tika iesvētīts 1918. gada 18. janvārī. 1922. gada 20. septembrī viņš tika iecelts par misionāru, bīskapu, Austrumoregonā. Vēlāk, 1945. gada 26. jūnijā, viņš tika ievēlēts par Pensilvānijas bīskapu un tika amatā iecelts 1945. gada novembrī.

Pensijā viņš aizgāja 1951. gadā un nomira 1963. gadā.

## Atsauces

## Ārējās saites
* Viljams Remingtons (SOK profils) 
* Viljams Remingtons (''Olympedia'' profils) 
* Viljams Remingtons (''Sports Reference'' profils)
Beberbeķu strauts

**Beberbeķu strauts**  ir Neriņas labā krasta pieteka Mārupes novadā. Tek dienvidrietumu virzienā. Strauta krastā atrodas Liberi. Dabas parka Beberbeķi teritorijā caurtek Beberbeķu dzirnavezeru, kas radies uz strauta izveidotā Beberbeķu dzirnavu aizsprosta rezultātā. Ietek Neriņā pie valsts autoceļa A5 (Rīgas apvedceļš).

## Atsauces
Pluģu skansts

**Pluģu skansts** ir vietējas nozīmes arheoloģiskais piemineklis Mārupes novada Babītes pagastā, pie Pluģuciema uz ziemeļiem no valsts autoceļa A9 (Liepājas šoseja). 

Pluģu skansts, saukta arī "Franču batareja" ir 1812. gada kara laika nocietinājumu atliekas. Iekļauta aizsargājamo pieminekļu sarakstā 1930. gadā. Tā ir ar grāvi un valni norobežota teritorija ar malu garumu 50 metri. 

## Ārējās saites
*
Baldones luterāņu baznīca

**Baldones Svētā Miķeļa evaņģēliski luteriskā baznīca** ir Latvijas Evaņģēliski luteriskā baznīcas dievnams, kas atrodas Ķekavas novada Baldones pilsētā. 1824. gadā celtā baznīca ir valsts nozīmes arhitektūras piemineklis.

Pašreizējā vietā vēstures gaitā atradušās četras baznīcas. Pirmā Baldones baznīca celta 16. gadsimta vidū. 1637. gadā tā jau bijusi sabrukusi. 1638. gadā uzcelta jauna koka baznīca, kuru rotāja logi no krāsaina stikla. Baznīcas koka tornī atradās pulkstenis un tās korē bija redzams hercoga Frīdriha Vilhelma(?) un hercogienes (vēlākās Krievijas imperatores) Annas Ivanovnas ģerbonis un gada skaitlis. Trešā baznīcas ēka celta no baļķiem, laika posmā no 1730. līdz 1735. gadam.

Pašreizējā baznīca celta no 1823. līdz 1824. gadam. Baznīca celta kā ampīra stila vienjomas garenbūve ar vairākpakāpju torni. 1930. gadā tika pabeigti plaši remontdarbi.

Latvijas PSR laikos baznīcas ēkā iekārtoja plastmasas un gumijas izstrādājumu ražošanas apvienības "Ausma" filiāli. Baznīcas ēka atguva savu funkciju Atmodas laikos. 1988. gada Ziemassvētkos notika pirmais dievkalpojums. Mūsdienās baznīca ir ieguvusi jaunu interjeru.

Pie baznīcas atrodas Pirmā pasaules kara vācu karavīru kapi un Otrā pasaules kara padomju virsnieku kapi.

No 1861. līdz 1875. gadam par Baldones draudzes mācītāju kalpoja Oto Panks.

 dievkalpojuma laikā baznīcas jumta konstrukcijā izcēlās ugunsgrēks.

## Atsauces

## Ārējās saites
* 
* Par baznīcu Baldones mājaslapā 
* Draudzes mājaslapa
Baznīckalns (Babītes pagasts)

**Baznīckalns** ir valsts nozīmes arheoloģiskais piemineklis Mārupes novada Babītes pagasta Egļuciemā. 

Baznīckalns ir no plašas apkārtnes labi saskatāms izcēlums līdzenajā jūras, Babītes ezera un Lielupes veidotajā zemienē. Smilšu kalna caurmērs pārsniedz 100 metrus. Vēstures gaitā kalna virsma vairākkārt rakta, piemēram, Pirmajā un Otrajā pasaules karā. Par kalnu saglabājušies daudzi nostāsti, kuru galvenais motīvs ir par kalnā nogrimušo baznīcu. Ir arī nostāsti par to, ka kalnā lūguši Dievu zem klajas debess, un ka vēl pirms Pirmā psaules kara kalnā saglabājušies svēto koku celmi. Baznīckalns ir apaudzis kokiem, pārsvarā priedēm. Mūsdienās to no visām pusēm ietver privātmāju apbūve.

## Ārējās saites
* Baznīckalns senvietas.lv
Kārlis Štāfs

**Kārlis Gustavs Štāfs** (; dzimis , miris ) bija zviedru vieglatlēts un virves vilkšanas speciālists. 1900. gada vasaras olimpiskajās spēlēs izcīnīja zelta medaļu virves vilkšanā. 

1900. gadā Štāfs bija Zviedrijas čempions kārtslēkšanā, diska mešanā un pieccīņā. 

Viņš Parīzes olimpiskajās spēlēs 1900. gadā startēja gan vieglatlētikā, gan arī virves vilkšanā. Virves vilkšanā, būdams Jauktās komandas pārstāvis, izcīnīja zelta medaļu. Jaukto komandu virves vilkšanā veidoja Zviedrijas un Dānijas sportisti. Savukārt vieglatlētikā viņš startēja četrās disciplīnās. Labāko rezultātu viņš ieguva vesera mešanā, kur ieguva 5. vietu. Kārtslēkšanā viņš ieguva 7. vietu ar rezultātu 2.80 metri. Štāfs startēja arī trīssoļlēkšanā un trīssoļlēkšanā no vietas, taču viņa iegūtais rezultāts šajās disciplīnās nav zināms.

## Atsauces

## Ārējās saites
* Kārlis Štāfs (SOK profils) 
* Kārlis Štāfs (Olympedia.org) 
* Kārlis Štāfs(Sports Reference profils)
Sēravots "Ķirzaciņa"

**Sēravots "Ķirzaciņa"** var būt:

*Baldones sēravots "Ķirzaciņa" - sēravots Baldonē
*Ķemeru sēravots "Ķirzaciņa" - sēravots Ķemeros
Šeldons

**Šeldons** (*Sheldon*) var būt:
* Luiss Šeldons (*Lewis Sheldon*; 1874—1960), amerikāņu vieglatlēts, olimpisko bronzas medaļu ieguvējs;
* Ričards Šeldons (*Richard Sheldon*, 1878—1935), amerikāņu vieglatlēts, olimpiskais čempions lodes grūšanā.
Sergejs Kuds-Sverčkovs

**Sergejs Kuds-Sverčkovs** (*Сергей Владимирович Кудь-Сверчков*, dzimis ) ir Krievijas kosmonauts, inženieris.

Sergejs Kuds-Sverčkovs piedzima Kazahijas PSR Ļeņinskā (pie Baikonuras kosmodroma).

No 2000. līdz 2006. gadam viņš studēja Baumana Maskavas valsts tehniskajā universitātē specialitātē "raķešdzinēji". Pēc tam viņš strādāja par inženieri kosmiskās nozares uzņēmumā *[[RKK Energija]]*.

2010. gada 26. maijā Sergejs Kuds-Sverčkovs tika uzņemts *RKK Energija* kosmonautu grupā. 2011. gadā Krievijas kosmonautu sagatavošanas struktūras tika apvienotas vienotā Kosmonautu sagatavošanas centrā.
2012. gadā Kuds-Sverčkovs pabeidza kosmonautu vispārējo sagatavošanu, un viņam tika piešķirta kvalifikācija "kosmonauts izmēģinātājs".

2019. gada 24. augustā Kuds-Sverčkovs kopā ar Sergeju Rižikovu tika apstiprināts SKS 65. / 66. ekspedīcijas dublieru apkalpē un 67. / 68. ekspedīcijas pamatapkalpē.
2020. gada 29. maijā Kuds-Sverčkovs tika apstiprināts par *Sojuz MS-17* pamatapkalpes lidojuma inženieri.

Sergeja Kuda-Sverčkova pirmais kosmiskais lidojums sākās 2020. gada 14. oktobrī, esot kosmosa kuģa *[[Sojuz MS-17]]* lidojuma inženierim. Viņš bija Starptautiskās kosmosa stacijas 63. un 64. ekspedīcijas lidojuma inženieris.

Otro reizi kosmosā Kuds-Sverčkovs devās 2025. gada 27. novembrī, esot kosmosa kuģa *[[Sojuz MS-28]]* komandierim. Viņš bija Starptautiskās kosmosa stacijas 73. un 64. ekspedīcijas lidojuma inženieris.

Kosmisko lidojumu kopsavilkums:

Iziešanas atklātā kosmosā:

## Ārējās saites
* Сергей Владимирович Кудь-Сверчков astronaut.ru,
Ričards Šeldons

**Ričards "Diks" Šeldons** (; dzimis , miris ) bija amerikāņu vieglatlēts, olimpiskais čempions lodes grūšanā 1900. gada vasaras olimpiskajās spēlēs, kā arī bronzas medaļas ieguvējs diska mešanā šajās spēlēs.

1900. gada vasaras olimpiskajās spēlēs Parīzē Šeldons startēja divās vieglatlētikas disciplīnās, kurās abās izcīnīja olimpiskās medaļas. Zelta medaļu, ar rezultātu 14.10 metri, viņš izcīnīja lodes grūšanā. Viņa uzstādītais rekords bija arī jaunais olimpiskais rekords šajā disciplīnā. Savukārt diska mešanā viņš ar rezultātu 34.60 metri izcīnīja bronzas medaļu, piekāpjoties Ungārijas sportistam Rūdolfam Baueram un Bohēmijas sportistam Františekam Jandam-Sukam.

Arī viņa brālis, Luiss Šeldons 1900. gada olimpiskajās spēlēs izcīnīja medaļas vieglatlētikā.

## Atsauces

## Ārējās saites
* Ričards Šeldons (SOK profils) 
* Ričards Šeldons (''Olympedia'' profils) 
* Ričards Šeldons (''Sports Reference'' profils)
Luiss Šeldons

**Luiss Pendletons Šeldons** (; dzimis , miris ) bija amerikāņu vieglatlēts, divu olimpisko bronzas medaļu ieguvējs vieglatlētikā.

Šeldons 1900. gada vasaras olimpiskajās spēlēs Parīzē kopā startēja četrās vieglatlētikas disciplīnās. No šīm četrām disciplīnām viņš divās izcīnīja bronzas medaļas. Šīs medaļas viņš ieguva trīssoļlēkšanā (rezultāts — 13.64 metri) un augstlēkšanā no vietas (rezultāts — 1.500 metri). Tāllēkšanā no vietas (rezultāts — 3.02 metri) un trīssoļlēkšanā no vietas (rezultāts — 9.45 metri) ieguva 4. vietu.

Viņa brālis, Ričards Šeldons, arī 1900. gada olimpiskajās spēlēs izcīnīja medaļas vieglatlētikā.

## Atsauces

## Ārējās saites
* Luiss Šeldons (SOK profils) 
* Luiss Šeldons (''Olympedia'' profils) 
* Luiss Šeldons (''Sports Reference'' profils)
Valdemārs Štefens

**Valdemārs Štefens** (; dzimis , miris ) bija vācu vieglatlēts, 1900. gada vasaras olimpisko spēļu dalībnieks.

1900. gada vasaras olimpiskajās spēlēs Parīzē Štefens startēja četrās vieglatlētikas disciplīnās. Labāko rezultātu viņš ieguva augstlēkšanā, kur ar rezultātu 1.70 metri ieņēma 4. vietu. Tāllēkšanā viņš ar rezultātu 6.300 metri ieguva 8. vietu. Ir zināms, ka viņš ir startējis arī trīssoļlēkšanā un trīssoļlēkšanā no vietas, taču nav precīzi zināms viņa iegūtais rezultāts šajās disciplīnās.

## Atsauces

## Ārējās saites
* Valdemārs Štefens (SOK profils) 
* Valdemārs Štefens (''Olympedia'' profils) 
* Valdemārs Štefens (''Sports Reference'' profils)
Baldones sēravots "Ķirzaciņa"

**Baldones sēravots "Ķirzaciņa"** ir sēravota paviljons un vēstures piemineklis, kas atrodas Baldones pilsētas, Baldones sanatorijas parkā.

1795. gadā, pateicoties Līves un Mencendorfas muižas īpašniekam Frīdriham Georgam fon Līvenam tika sakopta teritorija ap sēravotu un izbūvēts paviljons, sākot Baldones kūrorta attīstību. 19. gadsimtā kūrorta attīstības veicināšanu pārņēma Korfu dzimta. 19. gadsimta beigās sēravota tvertnes vietā tika izbūvēta skulptūra "Muciņa", kura pildīja arī tvertnes funkciju. Sērūdens plūda no "Muciņas", lai veldzētu un ārstētu kūrvietas viesus. 20. gadsimta divdesmitajos gados virs skulptūras "Muciņa" tika izveidota skulptūra "Ķirzaciņa", kas simbolizē augšāmcelšanos spēku, vēlmi un spēju izdzīvot. 1955. gadā tika pārkārtota skulptūras "Muciņa" ūdens padeve, lai sērūdens strūkla tecētu no ķirzaciņas mutes. 2020. gada 13. maijā tika svinīgi atklāta jauna skulptūra "Ķirzaciņa", kuru veidojis mākslinieks Tālivaldis Muzikants. Paviljonā "Ķirzaciņa" atrodas sēravota ieguves vieta, no kura padeve ir nodrošināta strūklaku skulptūrām  "Māra" un "Vāverīte". Ķirzaciņas tēls kļuvis par vienu no Baldones simboliem.

## Ārējās saites
*Ceriņu parks un sēravots
Baltijas jūras spēles

**Baltijas jūras spēles** bija reģionālas vairāku sporta veidu sacensības, kas notika 1993. un 1997. gadā un kurās piedalījās sportisti no Baltijas un Skandināvijas valstīm, kā arī no pārējām valstīm, kas teritoriāli atrodas pie Baltijas jūras.

## Vēsture
Ideja par spēlēm radās 20. gadsimta 80. gadu beigās līdz ar Baltijas valstu olimpisko kustību atdzimšanu. Igaunijai, Latvijai un Lietuvai spēles bija alternatīva olimpiskajām spēlēm, līdz kurām, kā toreiz likās, vēl ejams tāls ceļš. Tomēr reālā dzīve ienesa korektīvu — 1991. gadā Baltijas valstis atguva neatkarību, tika uzņemtas Starptautiskajā Olimpiskajā komitejā un ceļš uz 1992. gada olimpiskajām spēlēm Barselonā bija brīvs. Taču ideja par Baltijas spēlēm saglabājās. Neskatoties uz finansiālajām grūtībām, 1993. gada spēles Igaunijā un 1997. gada spēles Lietuvā tika sarīkotas. Tikai, kad 2001. gada spēlēm nepieteicās neviens rīkotājs, tās bija jāpārtrauc. To vietā kopš 1999. gada ik pēc diviem gadiem notiek Baltijas valstu jaunatnes spēles.

## Dalībvalstis
Baltijas jūras spēlēs tika pārstāvētas 10 valstis: Igaunija, Latvija, Lietuva, Norvēģija, Somija, Zviedrija, Dānija, Polija, Krievija (Ļeņingradas apgabals) un Vācija (Šlēsvigas-Holšteinas federālā zeme). 1997. gadā spēlēs piedalījās arī Baltkrievija.

## Spēļu norises vietas

## Atsauces
Džans Pjēro Gasperīni

**Džans Pjēro Gasperīni** (; dzimis ) ir itāļu futbola treneris un bijušais futbolists. Spēlējis pussarga pozīcijā. Kopš 2016. gada jūnija ir Itālijas A sērijas kluba Bergamo "Atalanta" galvenais treneris.

## Futbolista karjera
Gasperīni ir Turīnas "Juventus" jaunatnes sistēmas audzēknis. *Juventus* pirmajā komandā aizvadījis tikai Itālijas kausa izcīņas spēles. 1978. gadā pievienojās B sērijas klubam *[[U.S. Città di Palermo|Palermo]]*. Tajā nospēlēja piecas sezonas. 1979. gadā sasniedza Itālijas kausa finālu. Karjeras turpinājumā pārstāvējis klubus *[[S.S. Cavese 1919|Cavese]]* un *[[U.S. Pistoiese 1921|Pistoiese]]*.

1985. gadā pārgāja uz *[[Delfino Pescara 1936|Pescara]]*, ar ko 1987. gadā izcīnīja ceļazīmi uz A sēriju. 1990.—1991. gada sezonā pārstāvēja klubu *[[U.S. Salernitana 1919|Salernitana]]*, bet karjeru noslēdza *[[S.S.D. Vis Pesaro 1898|Vis Pesaro]]* rindās 1993. gadā.

## Trenera karjera
Trenera karjeru sāka Turīnas "Juventus" kā jauniešu treneris. 2003. gadā kļuva par C1 sērijas kluba *[[F.C. Crotone|Crotone]]* galveno treneri. Gasperīni vadībā komanda iekļuva B sērijā. 2006. gadā sāka vadīt klubu *[[Genoa C.F.C.|Genoa]]*. Jau savā pirmajā sezonā iekļuva A sērijā. 2008.—2009. gada sezonā ar *Genoa* izcīnīja 5. vietu. 2010. gada novembrī pēc neveiksmīga sezonas sākuma bija spiests atstāt *Genoa* galvenā trenera amatu.

2011. gada jūnijā tika apstiprināts par Milānas "Internazionale" galveno treneri, taču tā paša gada septembrī tika atbrīvots no amata, komandai nespējot uzvarēt nevienā no piecām spēlēm. 2012. gada septembrī kļuva par *[[U.S. Città di Palermo|Palermo]]* galveno treneri. 2013. gadā atgriezās *Genoa* galvenā trenera amatā un nostrādāja klubā trīs sezonas. 

 kļuva par Bergamo "Atalanta" galveno treneri. Jau savā pirmajā sezonā ar šo klubu izcīnīja 4. vietu A sērijā, kvalificējoties UEFA Eiropas līgai. 2018.—2019. gada sezonā aizveda komandu līdz 3. vietai A sērijā, pirmoreiz kluba vēsturē kvalificējoties Čempionu līgai. 2019. gadā *Gran Galà del calcio* pasākumā saņēmis Itālijas Futbolistu asociācijas balvu kā sezonas labākais A sērijas treneris. Gasperīni piešķirta arī *Panchina d'Oro* 2019. gada sezonas labākā trenera balva. 2019.—2020. gada UEFA Čempionu līgas sezonā sasniedza ceturtdaļfinālu. 2020. gadā ar *Atalanta* A sērijā atkārtoti izcīnīja 3. vietu.

## Atsauces

## Ārējās saites
Emīls Toršbēfs

**Emīls Toršbēfs** (; dzimis , miršanas datums *nav zināms*) bija franču vieglatlēts, olimpiskās bronzas medaļas ieguvējs vieglatlētikā 1900. gada vasaras olimpiskajās spēlēs.

Toršbēfs bija Francijas čempions lodes grūšanā 1896. (rezultāts — 10,56 metri) un 1900. gadā (rezultāts — 11,07 metri). Kārtslēkšanā viņš 1896. gada Francijas čempionātā finišēja trešajā vietā (rezultāts — 2,75 metri). Uzstādīja Francijas nacionālo rekordu lodes grūšanā 1896. gadā (rezultāts — 10,56 metri) un kārtslēkšanā 1894. gadā (rezultāts — 2,72 m un 2,83 metri) un 1895. gadā (rezultāts — 2,875 metri).

1900. gada vasaras olimpiskajās spēlēs Parīzē viņš startēja tikai vienā vieglatlētikas disciplīnā. Tāllēkšanā no vietas viņš ieguva bronzas medaļu ar rezultātu 3.03 metri. Viņš piekāpās amerikāņiem Rejam Evrijam un Ērvingam Baksteram.

## Atsauces

## Ārējās saites

* Emīls Toršbēfs (SOK profils) 
* Emīls Toršbēfs (''Olympedia'' profils) 
* Emīls Toršbēfs (''Sports Reference'' profils)
Ģula Štrauss

**Ģula Štrauss** (; dzimis , miris ) bija ungāru vieglatlēts, 1900. gada vasaras olimpisko spēļu un 1906. gada neoficiālo olimpisko spēļu dalībnieks.

Ģula 1900. gada vasaras olimpiskajās spēlēs Parīzē startēja divās vieglatlētikas disciplīnās. Tāllēkšanā ar rezultātu 6.010 metri ieguva 10. vietu, bet diska mešanā ar rezultātu 29.80 metri ieguva 14. vietu.

1906. gada neoficiālajās olimpiskajās spēlēs Atēnās viņš startēja trijās vieglatlētikas disciplīnās — diska mešanā, diska mešanā grieķu stilā un šķēpa mešanā. Nevienā no šīm disciplīnām nav precīzi zināms viņa iegūtais rezultāts.

## Atsauces

## Ārējās saites
* Ģula Štrauss (SOK profils) 
* Ģula Štrauss (''Olympedia'' profils) 
* Ģula Štrauss (''Sports Reference'' profils)
Ernē Šūberts

**Ernē Šūberts** (; dzimis , miris ) bija ungāru vieglatlēts, 1900. gada vasaras olimpisko spēļu dalībnieks.

17 gadu vecumā Šūberts bija Ungārijas čempions 100 jardu skrējienā un tāllēkšanā. Karjeras laikā viņš ne tikai labi startēja Ungārijā, bet arī ieguva vairākus nozīmīgus titulus Austrijā un Bohēmijā.

1900. gadā viņš startēja olimpiskajās spēlēs Parīzē. Labāko rezultātu šajās spēlēs viņš ieguva tāllēkšanā, kur izcīnīja 9. vietu ar rezultātu 6,050 metri. Viņš startēja arī 60 metru, 100 metru un 200 metru skriešanas disciplīnās, taču tikai kvalifikācijas skrējienos.

Laikā no 1904. līdz 1908. gadam Šūberts strādāja par *MÚE* futbola komandas tiesnesi Ungārijas pirmajā divīzijā un arī citos čempionātos. Pēc sportista karjeras un universitātes studijām viņš strādāja par ierēdni Budapeštā.

## Atsauces

## Ārējās saites
* Ernē Šūberts (SOK profils) 
* Ernē Šūberts (''Olympedia'' profils) 
* Ernē Šūberts (''Sports Reference'' profils)
Vladimirs Kovaļonoks

**Vladimirs Kovaļonoks** (; dzimis Baltkrievijas PSR Minskas apgabala Krupku rajona Belojes ciemā) ir baltkrievu izcelsmes padomju kosmonauts. Divkārtējs Padomju Savienības Varonis (1978, 1981). Trīs reizes apbalvots ar Ļeņina ordeni (1977, 1978, 1981). 

Kovaļonoks iestājās padomju kosmosa programmā 1967. gada 5. jūlijā, Gaisa spēku 4. grupā. Viņš bija trīs kosmosa misiju komandieris — *[[Sojuz-25]]* (1977), *[[Sojuz-29]]*/*[[Sojuz-31]]* (1978), *[[Sojuz T-4]]* (1981). Kopējais kosmosā pavadītais laiks — 216 diena 9 stundas 8 minūtes 40 sekundes. Veicis vienu iziešanu kosmosā, pavadot tur 2 stundas 20 minūtes.

Kovaļonoks aizgāja no kosmonautu komandas 1984. gada 23. jūnijā.

No 1990. līdz 1992. gadam viņš bija Krievijas Aizsardzības ministrijas 30. Centrālā zinātniski pētnieciskā institūta direktors.

## Atsauces

## Ārējās saites
* ''Владимир Васильевич Ковалёнок''
*  ''Kovalyonok Vladimir Vasiliyevich'' *Biographies of USSR / Russian Cosmonauts*
* ''Космонавт Владимир Коваленок'' *Телестудия Роскосмоса*
Nils Hiļevičs

**Nils Hiļevičs** (, ; dzimis , miris ) bija baltkrievu dzejnieks, Baltkrievijas Valsts universitātes profesors, vairāk nekā 80 dzejas, publikāciju un tulkojumu grāmatu autors. Viens no Franciska Skarinas baltkrievu valodas biedrības dibinātājiem.

## Biogrāfija
Nils Hiļevičs dzimis Minskas apgabala Slabadas ciemā. 1951. gadā absolvēja koledžu Minskā. Strādāja par skolotāju vienā no Minskas skolām. 1956. gadā absolvēja Baltkrievijas Valsts universitātes Filoloģijas fakultāti. No 1960. līdz 1986. gadam strādāja universitātē un vēlāk kļuva par tās profesoru. 1958. gadā sāka strādāt laikrakstā *Звязда* ("Zvaigzne"). 1978. gadā iestājās Komunistiskajā partijā. 1980. gadā kļuva par Baltkrievijas PSR Rakstnieku savienības izpildsekretāru, nostrādāja šajā amatā 9 gadus. 1989. gadā kļuva par Franciska Skarinas baltkrievu valodas biedrības priekšsēdētāju. Strādāja arī laikrakstā *Наша слова* ("Mūsu vārds"). 1991. gadā viņam piešķīra Baltkrievijas tautas rakstnieka goda nosaukumu. Ieguva arī citas balvas literatūrā.

## Darbi
Hiļeviča literārā debija notika 1946. gadā, bet savu pirmo dzejoļu krājumu *Песьня ў дарогу* ("Dziesma ceļā") viņš izdeva tikai pēc 11 gadiem. Pēc tam tika izdoti krājumi *Прадвесьне ідзе па зямлі* ("Pavasara sajūta pāri Zemei", 1959), *Неспакой* ("Nemiers", 1961), *Бальшак* ("Lielceļš" 1965), *Перазовы* ("Pārbaudes" 1967), *А дзе ж тая крынічанька?* ("Un kur ir tas mazais pavasaris?", 1972), *Актавы* ("Oktāvas" 1976), *У добрай згодзе* (1979) un *Повязь* ("Apsējs", 1987). Hiļevičs publicēja arī tādas satīristiskās grāmatas kā:
**Званковы валет* ("Kāravu kalps", 1961)
* *Да новых венікаў* ("Uz jaunajiem vainagiem", 1963)
* *Ці грэх, ці 2 *("Grēks vai divi", 1970), *Як я вучыўся жыць* "(Kā es mācījos dzīvot", 1974)
**Русалка на Нарачы* ("Nāra no Naračas", 1974).
Nils Hiļevičs tulkoja baltkrievu valodā bulgāru, slovēņu, poļu, lietuviešu, ukraiņu un krievu prozu un dzeju. Sarakstīja arī vairākas bērnu grāmatas, piemēram:
**Сіні домік, сіні дом* ("Zilais namiņš, zilais nams", 1961)
* *Зялёны востраў* ("Zaļā sala", 1963)
**Добры чалавек* ("Labs cilvēks", 1981).
Bija arī vairāku lugu autors, kuras tika publicētas 1980. gada grāmatā *Начлег на бусьлянцы*. 1998. gadā tika publicēts viņa romāns *Перажыўшы вайну* ("Pārdzīvojot karu")
Bija arī literatūras kritikas, tulkojumu un folklora pētījumu grāmatu *Наша родная песня* ("Mūsu dzimtā dziesma", 1968) un *Вусная народная творчасць і сучасная лірычная паэзія ўсходніх і паўднёвых славян* ("Austrumslāvu un dienvidslāvu tautu mutvārdu folklora un dzeja", 1978) autors.

2009. gadā tika publicēta 600 lappušu grāmata, kurā iekļauti Hiļeviča nozīmīgākie darbi.

## Atsauces

## Ārējās saites
CF Montréal

***CF Montréal*** (līdz 2021. gadam zināms kā **Monreālas "Impact"**) ir profesionāls Kanādas futbola klubs no Monreālas, Kvebekā. Klubs ir dibināts 2010. gadā. Klubs kopš 2012. gada spēlē ASV augstākās futbola līgas jeb MLS austrumu konferencē. Savas mājas spēles aizvada ''Saputo'' stadions.

2015. gadā "Impact" bija pirmais Kanādas klubs un otrais MLS klubs, kas iekļuva CONCACAF Čempionu līgas finālā, kur zaudēja Meksikas klubam "Club América".

## Sasniegumi
* **[[Kanādas futbola čempionāts|Kanādas čempionāts]]**
** **Čempioni** (5): 2008, 2013, 2014, 2019, 2021
** *Finālisti*: 2015, 2017, 2023 

* **[[CONCACAF Čempionu līga]]**
** **Finālisti** (1): 2014–15

## Ārējās saites

*
Nashville SC

***Nashville SC*** ir profesionāls ASV futbola klubs no Našvilas, Tenesī. Klubs ir dibināts 2017. gadā. Kopš 2020. gada klubs spēlē ASV augstākās futbola līgas jeb MLS Austrumu konferencē.

## Ārējās saites

* 

## Atsauces
Jaunanglijas "Revolution"

**Jaunanglijas "Revolution"** ir profesionāls ASV, futbola klubs no Foksboro, Masačūsetsas. Klubs ir dibināts 1994. gadā. Klubs spēlē ASV augstākās futbola līgas jeb MLS austrumu konferencē. Tas ir viens no desmit klubiem, kas spēlē MLS kopš līgas dibināšanas. Klubs savas mājas spēles aizvada *[[Gillette Stadium]]* stadionā.

## Sasniegumi

* **[[ASV augstākā futbola līga]] (''MLS'')**
** **Finālisti** (5): 2002, 2005, 2006, 2007, 2014
* **Austrumu konference**
** **Čempioni (Izslēgšanas spēles)** (5): 2002, 2005, 2006, 2007, 2014
** **Čempioni (regulārā sezona)** (2): 2002, 2005

## Ārējās saites

*
New York City FC

***New York City FC*** ir profesionāls ASV futbola klubs no Ņujorkas. Klubs ir dibināts 2013. gadā. Kopš 2015. gada klubs spēlē ASV augstākās futbola līgas jeb MLS austrumu konferencē. Savas mājas spēles aizvada ''Yankee'' stadionā.
2021.gada sezonu klubs noslēdza 4. vietā Austrumu konferencē, bet izslēgšanas spēlēs izcīnīja pirmo konferences un ASV augstākā futbola līga titulu.

## Sasniegumi

ASV augstākā futbola līga (MLS)
 
* Čempioni : 2021
* (MLS) Austrumu konference čempioni: 2021

## Ārējās saites
*
Ņujorkas "Red Bulls"

**Ņujorkas "Red Bulls"** ir profesionāls ASV futbola klubs no Herisonas, Ņūdžersijas. Klubs spēlē ASV augstākās futbola līgas jeb MLS austrumu konferencē. Klubs ir dibināts 1994. gadā kā **Ņujorkas/Ņūdžersijas "MetroStars"**. 2006. gadā klubs tika pārdots *[[Red Bull GmbH]]* un ieguva pašreizējo nosaukumu.

## Sasniegumi
* **[[ASV augstākā futbola līga]] (''MLS'')**
** **Finālisti** (2): 2008, 2024
* **Austrumu konference**
** **Čempioni (regulārā sezona)** (6): 2000, 2010, 2013, 2015, 2016, 2018

## Ārējās saites

*
Filadelfijas "Union"

**Filadelfijas "Union"** ir profesionāls ASV futbola klubs no Česteras, Pensilvānijas. Klubs ir dibināts 2008. gadā. Kopš 2010. gada klubs spēlē ASV augstākās futbola līgas jeb MLS austrumu konferencē. Viens no kluba īpašniekiem ir basketbolists Kevins Durants. Klubs savas mājas spēles aizvada *[[Subaru Park]]* stadionā.

## Ārējās saites

*
Toronto FC

***Toronto FC*** ir profesionāls Kanādas futbola klubs no Toronto, Ontārio. Klubs ir dibināts 2005. gadā. Kopš 2007. gada klubs spēlē ASV augstākās futbola līgas jeb MLS austrumu konferencē. Mājas spēles aizvada *[[BMO Field]]* stadionā.

2010. gadā komandā spēlēja latviešu aizsargs Raivis Hščanovičs.

## Sasniegumi

* **[[ASV augstākā futbola līga]] (''MLS'')**
** **Čempioni** (1): 2017

## Ārējās saites

*
Hjūstonas "Dynamo"

**Hjūstonas "Dynamo"** ir profesionāls ASV futbola klubs no Hjūstonas, Teksasas. Klubs ir dibināts 2005. gadā. Kopš 2006. gada klubs spēlē ASV augstākās futbola līgas jeb MLS rietumu konferencē. Klubs savas mājas spēles aizvada PNC Stadium stadionā.

## Sasniegumi

* **[[ASV augstākā futbola līga]] (''MLS'')**
** **Čempioni** (2): 2006, 2007

## Ārējās saites

*
Los Angeles FC

***Los Angeles FC*** ir profesionāls ASV futbola klubs no Losandželosas, Kalifornijā. Klubs ir dibināts 2014. gadā. Klubs kopš 2018. gada spēlē ASV augstākās futbola līgas jeb MLS rietumu konferencē. Savas mājas spēles klubs aizvada ''Banc of California'' stadionā.
## Vēsture
### 2022: MLS kausa čempioni

Lielāko daļu 2022. gada MLS sezonas LAFC pavadīja, cenšoties sasniegt līgas visu laiku punktu rekordu (73, kas tika uzstādīts iepriekšējā gadā), taču liela sastāva rotācija veicināja virkni zaudējumu (piecus pēdējos deviņos mačos), kā rezultātā LAFC tika līdz par 67 punktu robežai izcīnot otro *Supporters' Shield*. Šī punktu summa bija vienāda ar Filadelfijas "Union", kas zaudēja *Supporters' Shield*, uzvarot taibreikā. LAFC konferences pusfinālā ar 3:2 sagrāva otru pilsētas komandu Losandželosas "Galaxy", pēc tam ar 3:0 nokautēja Ostinas FC, iekļūstot savā vēsturē pirmajā MLS kausa izcīņā.

Los Angeles FC uzvarēja 2022. gada MLS kausa izcīņā, uzvarot Filadelfijas "Union" klubu 11 metru soda sitienu sērijā pēc neizšķirta 3:3 pagarinājumā. Divi pēdējie vārti MLS kausa izslēgšanas spēļu vēsturē tika gūti šajā mačā, Geretam Beilam 128. minūtē panākot izlīdzinājumu, aizvedot maču līdz 11 metru soda sitienu izpildes sērijai, kuru LAFC uzvarēja ar 3:0. LAFC rezerves vārtsargs Džons Makartijs spēja atvairīt sitienus trīs reizes un tika atzīts par mača vērtīgāko spēlētāju.

## Sasniegumi

* **Rietumu konference**
** **Čempioni (regulārā sezona)** (2): 2019, 2022
* MLS kausa izcīņa
** **Čempioni** (1): 2022

## Ārējās saites

*
Minesotas "United"

**Minesotas "United"** ir profesionāls ASV futbola klubs no Sentpolas, Minesotas. Klubs ir dibināts 2015. gadā. Kopš 2017. gada klubs spēlē ASV augstākās futbola līgas jeb MLS rietumu konferencē. Savas mājas spēles klubs aizvada *[[Allianz Field]]* stadionā.

## Ārējās saites

*
Tims Kuks

**Tims Kuks** (; dzimis 1960. gada 1. novembrī) ir amerikāņu biznesa vadītājs, filantrops un rūpniecības inženieris. T. Kuks ir galvenais izpilddirektors kompānijā *[[Apple]]*, darbojas tajā kopš 1989. gada. Galvenā izpilddirektora amatā stājās 2011. gada 24. augustā, ieņemot smagi slimā Stīva Džobsa vietu.

## Ārējās saites
Kolorādo "Rapids"

**Kolorādo "Rapids"** ir profesionāls ASV futbola klubs no Komerssitijas, Kolorādo. Klubs ir dibināts 1995. gadā. Klubs spēlē ASV augstākās futbola līgas jeb MLS rietumu konferencē. Tas viens no desmit klubiem, kas spēlē MLS kopš līgas dibināšanas. Klubs savas mājas spēles aizvada *[[Dick's Sporting Goods Park]]* stadionā.

## Sasniegumi

* **[[ASV augstākā futbola līga]] (''MLS'')**
** **Čempioni** (1): 2010
** **Finālisti** (1): 1997
* **Austrumu konference**
** **Čempioni** (izslēgšanas spēles) (1): 2010
* **Rietumu konference**
** **Čempioni** (izslēgšanas spēles) (1): 1997

## Ārējās saites

*
Emilio Banfi

**Emilio Banfi** (; dzimis , miršanas datums *nav zināms*) bija itāļu vieglatlēts, 1900. gada vasaras olimpisko spēļu dalībnieks.

1900. gada vasaras olimpiskajās spēlēs Banfi startēja 800 metru skriešanas disciplīnā. Šajā disciplīnā viņš startēja kvalifikācijas kārtas 2. priekšskrējienā un turpmākajai cīņai nekvalificējās, jo nebija starp diviem labākajiem sportistiem.

Olimpisko spēļu laikā viņš strādāja arī kā korespondents itāļu sporta laikrakstam *[[La Gazzetta dello Sport]]*.

## Atsauces

## Ārējās saites
* Emilio Banfi (SOK profils) 
* Emilio Banfi (Olympedia.org) 
* Emilio Banfi (Sports Reference profils)
FC Dallas

***FC Dallas*** ir profesionāls ASV futbola klubs no Frisko, Teksasas štatā. Klubs ir dibināts 1995. gadā. Klubs spēlē ASV augstākās futbola līgas jeb MLS rietumu konferencē. Tas ir viens no desmit klubiem, kas spēlē MLS kopš līgas dibināšanas. Mājas spēles klubs aizvada ''Toyota'' stadionā.

## Sasniegumi
* **[[ASV augstākā futbola līga]] (''MLS'')**
** **Finālisti** (1): 2010
* **Rietumu konference**
** **Čempioni (regulārā sezona)** (3): 2006, 2015, 2016
** **Čempioni (izslēgšanas spēles)** (1): 2010

## Ārējās saites
*
Čārlzs Vinklers

**Čārlzs "Kārlis" Gustavs Vilhelms Vinklers** (; dzimis , miris ) bija dāņu vieglatlēts un virves vilkšanas sporta veida dalībnieks. 1900. gada vasaras olimpiskajās spēlēs izcīnīja zelta medaļu virves vilkšanā.

Vinklers 1900. gada vasaras olimpiskajās spēlēs startēja gan vieglatlētikā, gan arī virves vilkšanā. Virves vilkšanā, būdams Jauktās komandas pārstāvis, izcīnīja zelta medaļu. Jaukto komandu virves vilkšanā veidoja Zviedrijas un Dānijas sportisti. Vieglatlētikā viņš startēja divās disciplīnās no kurām labāko rezultātu izcīnīja diska mešanā: 8. vieta ar rezultātu 32,50 metri. Savukārt lodes grūšanā viņš ar rezultātu 10,76 metri ieguva 10. vietu.

Viņš bija Dānijas čempions lodes grūšanā 1901. un 1902. gadā un diska mešanas čempions 1902. gadā. Viņam piederēja Dānijas rekords diska mešanā no 1897. līdz 1907. gadam un lodes grūšanā no 1896. līdz 1903. gadam.

## Atsauces

## Ārējās saites
* Čārlzs Vinklers (SOK profils) 
* Čārlzs Vinklers (Olympedia.org) 
* Čārlzs Vinklers (Sports Reference profils)
Cauņu pilskalns

**Cauņu pilskalns** var būt:

*Cauņu pilskalns - pilskalns Palsmanes pagastā
*Caunu pilskalna cits nosaukums
Mercendarbes muiža

**Mercendarbes muiža** jeb **Mercendorfas muiža** () bija Vidzemes muiža, kas atradās mūsdienu Baldones pagasta Mercendarbes ciemā. Muižas pils 18. gadsimta otrās puses durvju vērtnes ir valsts nozīmes mākslas piemineklis.

## Vēsture
Mercendorfas nosaukums, kas 20. gadsimtā latviskots par Mercendarbi, zināms kopš 1254. gada. Muiža uz ziemeļiem no Baldones zināma no 17. gadsimta. 1686. gadā to pārdeva Kurzemes hercogam. 18. gadsimta otrajā pusē tā piederēja hercogam Pēterim. 1786. gadā muižu nopirka barons Frīdrihs Georgs fon Līvens un 1789. gadā veica muižas pārbūvi. Līveniem muiža piederēja līdz pat Latvijas agrārreformai, dzimta to izmantoja kā vasaras rezidenci un medību pili. 1914. gadā (pēc citām ziņām 1916. gadā) muižas ēkai uzbūvēja otro stāvu. Pēc Pirmā pasaules kara muiža vairākkārt mainīja īpašniekus, līdz 1939. gadā šeit ierīkoja bērnu namu, kas darbojās līdz 2012. gadam. Mūsdienās muižā atrodas Baldones muzejs un tūrisma informācijas centrs.

Mercendorfas muiža Pirmā pasaules kara laikā.jpg|Mercendorfas muiža Pirmā pasaules kara laikā
Mercendorfas muižas parks ap 1916.jpg|Muižas parks (ap 1916)


## Ārējās saites

*Mercendarbes muiža Baldones mājaslapā 
*Muižas facbook lapa